נתן סלור

נתן סְלוֹר (נולד ב-30 בינואר 1972 בתל אביב) הוא מוזיקאי, מלחין, וזמר ישראלי.

סלור מרבה להופיע כזמר, נגן ומנחה באירועי זמר עברי, שירה, ספרות ותיאטרון, וערבי מחווה לאמנים רבים בארץ ובחו"ל, ובהם מחוות לסבו המשורר נתן אלתרמן ואמו המשוררת תרצה אתר.

סלור משתתף בפסטיבלים רבים בהם פסטיבל ישראל, פסטיבל הפסנתר, פסטיבל עין גב, פסטיבל מטולה לשירה, פסטיבל ימי-זמר, פסטיבל אשה ועוד.

לצד הופעותיו, סלור יוצר מוזיקה מקורית, בעיקר עם היוצרת יסמין אבן ומשתף פעולה עם אמנים שונים.

בנוסף, סלור מרצה בנושא תולדות הזמר העברי ברימון בית ספר למוזיקה, ומעת לעת עורך ומגיש את התוכנית ציפורי לילה מוזיקליות בגלי צה"ל.

 ביוגרפיה 
סלור נולד בתל אביב, לבנימין (בנץ') סלור ולמשוררת תרצה אתר. סבו היה המשורר נתן אלתרמן וסבתו הייתה השחקנית רחל מרכוס.

לאחר שירותו הצבאי, למד סאונד בבית הספר של יואב גרא. לאחר מכן, למד בבית הספר רימון והוא בוגר מגמת הלחנה ועיבוד של בית הספר. בהמשך, למד משחק בבית הספר הגבוה לאמנויות הבמה בית צבי והוא בוגר בית הספר.

 דיסקוגרפיה 
אלבומים
בשנת 2006 יצא אלבום הסולו הראשון שלו "25 שעות", שאותו יצר עם המוזיקאית יסמין אבן ועם המפיק המוזיקלי אלי אברמוב. האלבום כלל שיתופי פעולה עם הפזמונאי מאיר גולדברג, ארקדי דוכין, רונה קינן וקרני פוסטל.

באלבומו השני "לא זוכר את אתמול" (2011) – גם הוא פרי יצירה משותפת של סלור, אבן ואברמוב – השתתפו רוני אלטר, אלונה דניאל, ערן צור, עפר בשן, קוואמי וכן הזמרת ג'וזי כץ שחזרה לאולפן ההקלטות אחרי למעלה מעשור והקליטה לראשונה שיר בשפה האנגלית – "After All the Love Is Gone" שזכה גם לגרסת רמיקס של עופר ניסים.

בשנת 2021 הוציא סלור את "קווים בתוך כף יד" מיני-אלבום בשיתוף יסמין אבן ובהפקתו המוזיקלית של אלון לוטרינגר. באלבום התארחו אושיק לוי ודנה ברגר.

סינגלים אחרים ושיתופי פעולה
 בשנתי (מתוך "כמו ציפור בחדר", הד-ארצי, 1999): לחן של סלור למילים של אמו תרצה אתר. בוצע על ידי קרני פוסטל.
 בלדה על נערי שגדל ("רדיו בלה דואגת", NMC והליקון, 2001): ביצוע לשירם של תרצה אתר וסשה ארגוב.
 זמר אורח באלבום הבכורה של יסמין אבן (נענע דיסק, 2004).
 נגן קלידים באלבום של פרויקט "היונים" (NMC, 2005).
 זמר אורח ומלחין שותף באלבום "רסיסים" של יסמין אבן (MCI, 2006).
 כמה דקות קרובות: מילים משותפות עם יסמין אבן ולחן של אלון לוטרינגר, לאלבום הבכורה של רוני אלטר "כיס אוויר" (ינשוף, 2010).
 ילדים של החיים: חידוש לשיר של שלום חנוך מתוך הסרט של אברי גלעד וצחי קליין "גראס באישור הרופא" (רשת).
 מותר לומר: חידוש לשיר של דויד ברוזה למילים של נתן אלתרמן, מתוך סרט התעודה "מותר להיות סנטימנטלי" (ערוץ 1 ואנטנה הפקות, 2012).
 After All the Love Is Gone: רמיקס של עופר ניסים לשיר של ג'וזי כץ מתוך אלבומו של סלור "לא זוכר את אתמול" (Offer Nissim Music Publishing, 2012).
 חורף: רמיקס של אליוט לשיר של סלור מתוך אלבומו "לא זוכר את אתמול" (עצמאי, 2013).
 תמונה: שיתוף פעולה עם אושיק לוי (עצמאי, 2021).
 צל אחר: שיתוף פעולה עם דנה ברגר (עצמאי, 2021).

 קישורים חיצוניים 

 על קו הזינוק, אמיר עמרמי, נענע 10



 נתן סלור באסופת "מלחיני משוררים ישראלים" בעריכת דודו אלהרר, האתר של נילי דגן
 דפנה לוי, ראיון אישי עם נתן סלור בפודקאסט ״על החיים ועל המוות״, 9 בספטמבר 2022

הערות שוליים

קטגוריה:זמרים השרים בעברית
קטגוריה:זמרים ישראלים
קטגוריה:מלחינים ישראלים
קטגוריה:משפחת אלתרמן
קטגוריה:זמרים להט"בים ישראלים
קטגוריה:בוגרי תיכון עירוני ה' (תל אביב)
קטגוריה:בוגרי בית צבי
קטגוריה:בוגרי רימון בית ספר למוסיקה
קטגוריה:ישראלים שנולדו ב-1972